पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिमी विक्षोभ के सक्रिय होने से पहले गुरुवार दोपहर में शहर का मौसम अचानक बदल गया। तेज हवा चली। बादलों की आवाजाही शुरू हो गई और बूंदाबांदी भी हुई। यह सब कुछ ही देर चला। इसके बाद फिर धूप के तेवर तीखे हो गए। शाम ढलने के बाद भी गर्म हवा महसूस की गई।
शासकीय जीवाजी वेधशाला के अनुसार गुरुवार को अधिकतम तापमान 39.5 और 21 डिग्री दर्ज किया गया। इस तरह दिन और रात के तापमान में 18.5 डिग्री का अंतर रहा। दिन जमकर तप रहे हैं तो रात का पारा भी चढ़ रहा है हालांकि बुधवार की तुलना में गुरुवार को दिन के तापमान में मामूली गिरावट दर्ज की गई है। मौसम विभाग भोपाल के राडार प्रभारी वेदप्रकाश के अनुसार 7 मई से पश्चिमी विक्षोभ सक्रिय होने के संकेत हैं। ऐसे में दिन के साथ रात के तापमान में भी बढ़ोतरी होने के आसार हैं। तेज धूप के बीच अचानक मौसम में बदलाव देखा जाएगा। धूल भरी हवा चलेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn